**CRONFA TEITHIO LLESOL LLYWODRAETH CYMRU, BLWYDDYN ARIANNOL 2021-22**

**FFURFLEN GAIS Y CYNLLUN**

*Rhaid i Awdurdodau Lleol lenwi un ffurflen fesul cynllun. Gall cynllun gynnwys un prosiect neu becyn o brosiectau cysylltiedig*

|  |  |
| --- | --- |
| **Awdurdod Lleol** |  |
| **Enw’r Cynllun** |  |
| **Rhif Safle Blaenoriaeth y Cynllun** |  |
| **Cynllun Presennol neu Gynllun Newydd** |  |
| **Dyddiad y Cynllun** | Dechrau Amcangyfrif o’r Dyddiad Cwblhau |
| **Cyllid sydd ei angen ar gyfer 2021-22** | *£’000oedd* |
| **Cyfanswm y cyllid sydd ei angen i gwblhau’r cynllun o 2022-23 ymlaen** | *£’000oedd* |
| **Ar gyfer beth mae angen y cyllid: (**dewiswch un**)** | *Datblygu / Adeiladu’r Cynllun* |
| **Gât Cyfnod y cynllun presennol:** |  |
| **Gât Cyfnod i’w chyflawni os dyfernir y cyllid:** |  |
| **Categori yr Awgrymir ar gyfer y Cynllun (1-4):** |  |
| **Enw Cyswllt Rheolwr y Prosiect** |  |
| **Rhif Ffôn Cyswllt** |  |
| **E-bost cyswllt** |  |
| **Awdurdodwyd gan (ee Pennaeth Cyllid neu Wasanaethau Trafnidiaeth)** | Enw: Teitl y Swydd:Llofnod: |

1. **Disgrifiad o'r cynllun**

Rhowch gyfeirnod Map Rhwydwaith Integredig y llwybrau i’w cyflenwi fel rhan o’ch cynllun ynghyd â disgrifiad cryno o’r cynllun. Dylai hyn gynnwys manylion y prif allbynnau (ee sut gynllun fydd hwn, a fydd yn llwybr beicio ar wahân, llwybr a rennir, llwybr troed newydd neu fesurau ledled yr ardal i greu hydreiddedd sydd wedi’i hidlo)?

Os yw eich cais am gynllun, neu becyn o gynlluniau, a fydd yn cymryd mwy na blwyddyn ariannol i’w cwblhau, rydym angen disgrifiad o’r cynllun cyfan/pecyn o gynlluniau a chadarnhad o ba elfennau sydd i’w cyflenwi ym mhob blwyddyn ariannol. Dylai ceisiadau am becyn o gynlluniau gynnwys rhestr wedi’i chostio o’r prosiectau cysylltiedig yn nhrefn blaenoriaeth.

Atodwch fapiau lleoliad ar raddfa briodol i ddangos maint y cynllun a’i ddangos yng nghyd-destun yr ardal gyfagos, gan gynnwys pwyntiau cyrchfan/cychwyn allweddol a sut mae’n cysylltu â’r rhwydwaith teithio llesol ehangach. Dylid darparu copïau o drefniant cyffredinol a lluniau perthnasol eraill y prosiect(au) neu wybodaeth ategol arall ar wahân.

|  |  |
| --- | --- |
| **Cyfeirnod(au) y Map Rhwydwaith Integredig:** |  |
| **Cyfeirnod grid Arolwg Ordnans Prydain Fawr:** |  |
| *Enghraifft:**Bydd y cynllun a fydd yn cael ei gyflawni yn 2021/22 yn darparu llwybr cyd-ddefnyddio parhaus 3m o led oddi ar y ffordd ar gyfer cerddwyr a beicwyr rhwng Pwynt A a Phwynt B ar hyd [nodwch y ffyrdd], bydd y cynnig yn cysylltu â’r llwybrau presennol (rhowch rif/enw'r llwybr os yw hynny’n briodol) a’r cyfleusterau sy’n gwasanaethu [nodwch bwynt o ddiddordeb/lleoliad] ac mae’n cynnwys:** *Uwchraddio’r ‘man croesi’ yn [nodwch y lleoliad] i ddarparu croesfan gyfochrog i feicwyr*
* *Lledu’r llwybr troed 1.5m presennol i ddarparu llwybr cyd-ddefnyddio 3m ynghyd â llain ymyl ffordd o 0.5m rhwng [nodwch bwynt o ddiddordeb/enw'r stryd ac ati] a [nodwch bwynt o ddiddordeb/enw’r stryd ac ati] am bellter o tua ‘x’ km*
* *Man croesi newydd i gerddwyr yn [nodwch y lleoliad]*
* *Cyfleusterau parcio beiciau newydd yn [nodwch y lleoliad] i ddarparu lloches a 5 stand Sheffield*
* *Gosod [nodwch y nifer] o arwyddion newydd*
* *Culhau’r gyffordd ar [nodwch enw’r ffordd] a [nodwch enw’r ffordd] er mwyn creu croesfan gyda blaenoriaeth i gerddwyr a beicwyr*
* *Gosod nodweddion gostegu traffig bob 60m ar hyd [nodwch enw’r ffordd] i greu parth 20mya a gwella amodau’r ffordd gerbydau i feicwyr*
* *Gweithredu hidlyddion moddol ar [nodwch enw’r ffordd] i atal defnydd fel llwybr byr ac i wella amodau ar y ffordd i feicwyr a cherddwyr sy’n mynd i [nodwch bwynt o ddiddordeb]*

*Os ydych chi’n cyflwyno bid pecyn, rhowch yr wybodaeth uchod ar gyfer pob elfen o’r pecyn (fel sy’n berthnasol) a nodwch gost pob elfen os yw’n hysbys.* |

1. **Achos Strategol – Yr Achos dros Newid**

|  |
| --- |
| **Beth yw amcanion y cynllun?** Dylai’r amcan(ion) fod yn CAMPUS (Cyraeddadwy, Amserol, Mesuradwy, Penodol, Uchelgeisiol, Synhwyrol) |
| *Enghraifft:** *Cynyddu nifer y teithiau llesol sy’n cael eu gwneud rhwng [nodwch y man cychwyn] a [nodwch y gyrchfan] gan ‘x’% o fewn 3 blynedd i gwblhau’r cynllun.*
* *Lleihau lefel y llygredd aer ar hyd [nodwch enw’r ffordd] o fewn 3 blynedd i gwblhau’r cynllun*
* *Gwella canfyddiad pobl o ddiogelwch a pha mor atyniadol yw’r llwybr ymysg y gynulleidfa darged allweddol [ee plant ysgol gynradd, trigolion lleol] o fewn blwyddyn i’w gwblhau*
 |
|  | **Problemau’r Presennol a’r Dyfodol**Beth yw’r problemau lleol ac ehangach a fydd yn cael eu datrys gan y cynllun hwn yn y tymor byr a’r hirdymor? Dylech gynnwys data sylfaenol lle bo’n bosibl. Beth fydd yn digwydd os na fydd unrhyw gamau’n cael eu cymryd? ee Diffyg gweithgarwch corfforol, newid yn yr hinsawdd, gordewdra a thlodi. *Atodwch unrhyw dystiolaeth sydd gennych a allai brofi eich pwyntiau, ee ffotograffau, monitro sylfaenol. Efallai y bydd eich Asesiad Llesiant lleol yn cynnwys gwybodaeth berthnasol i gefnogi eich ateb.* |
| *Enghraifft:**Mae cymunedau [nodwch yr enw a maint y boblogaeth* *] a [nodwch yr enw a maint y boblogaeth] wedi’u cysylltu gan goridor yr AXXX ond mae diffyg darpariaeth teithio llesol addas ac nid oes cyfleusterau pwrpasol a x’000 o gerbydau y dydd yn teithio ar hyd y rhan hon o’r ffordd yn ystod cyfnod o 24 awr gyda chyflymder canradd 85% o ‘xx’ mya a chyflymder o ‘xx’ mya ar gyfartaledd.**O fewn ardal y bwrdd iechyd lleol, bydd ‘xx’% o oedolion yn ordew erbyn 2025, ac yn 2017/18 roedd ‘xx’% o blant 4 a 5 oed yn cael eu hystyried yn ordew (sut mae’r rhain yn cymharu â chyfartaledd Cymru). Nid yw ‘xx’% o oedolion yn yr ardal yn gorfforol egnïol ar unrhyw ddiwrnod o’r wythnos (sut mae hynny’n perthyn i gyfartaledd Cymru gyfan?). Dim ond ‘xx’% o oedolion sy’n gorfforol egnïol yn unol â’r canllawiau a argymhellir, sef 5 diwrnod neu fwy yr wythnos.**Nid oes gan Xx o aelwydydd gar at eu defnydd ac mae trafnidiaeth gyhoeddus i wasanaethau allweddol wedi’i gyfyngu i ‘x’ o wasanaethau yr awr sy’n cyfrannu at arwahanrwydd cymdeithasol ar gyfer y rheini sydd heb gar preifat. Yn 20XX, roedd ‘x’ o ddamweiniau yn cynnwys cerddwyr a beicwyr gyda ‘x’ yn cael eu lladd neu eu hanafu’n ddifrifol a ‘y’ arall yn cael anafiadau eraill.**Mae llygredd aer yn broblem yn yr ardal gydag Ardaloedd Rheoli Ansawdd Aer wedi’u datgan yn [nodwch enw’r ardal/ stryd os yw’n briodol] a sawl ardal arall fel [nodwch enwau’r lleoliadau fel sy'n briodol] gyda lefelau llygredd aer sy’n gysylltiedig â thraffig yn nesáu at y terfynau derbyniol.* |
| **A yw’r cynllun hwn yn cyd-fynd â’r polisïau a’r cynlluniau lleol a chenedlaethol presennol?** ee Cynllun Trafnidiaeth Lleol a pholisïau a chynlluniau eraill cysylltiedig. Cyfeiriwch at Gynllun ac Asesiad Llesiant eich Bwrdd Gwasanaethau Cyhoeddus lleol a Chynllun Llesiant eich awdurdod lleol chi. A yw’r cynllun yn cyfrannu at feysydd polisi neu strategaeth ehangach? *ee datgarboneiddio, ansawdd aer, iechyd, seilwaith gwyrdd, bioamrywiaeth, cyfleoedd chwarae digonol?* | Ydy/Nac ydy |
| Rhowch fanylion pellach: |
| *Enghraifft:** ***Cynllun Datblygu Lleol (XXXX i XXXX)*** *– Mae’r cynllun yn cefnogi’r dyhead o gyflawni targed newid moddol o [nodwch y targed fel sy'n briodol]*
* ***Cynllun Trafnidiaeth Lleol XXXX-XXXXX*** *– Mae’r cynllun wedi’i restru fel prif flaenoriaeth o fewn rhaglen tymor byr y Cynllun Trafnidiaeth Lleol*
* ***Map Rhwydwaith Integredig*** *– Mae’r cynllun yn cael blaenoriaeth fel Blaenoriaeth Rhif ’xx’ yn y Map Rhwydwaith Integredig*
* ***Cynllun Llesiant y Bwrdd Gwasanaethau Cyhoeddus*** *– Bydd y cynllun yn cyfrannu at gyflawni Amcan Llesiant [nodwch y cyfeirnod fel sy'n briodol]*
* ***Cynllun Corfforaethol*** *– Bydd y cynllun yn cyfrannu at gyflawni’r blaenoriaethau gwelliant corfforaethol canlynol a restrir yng Nghynllun Corfforaethol y Cyngor [nodwch gyfeirnodau fel sy'n briodol]*
* *[Nodwch ddolenni i ddogfennau perthnasol eraill gan gynnwys strategaethau/cynlluniau rhanbarthol, strategaethau adfywio lleol neu ranbarthol neu strategaethau eraill LlC fel Parc Rhanbarthol y Cymoedd neu gyffelyb fel sy'n briodol****]***
 |
| **Mesurau ategol**A wnaethoch chi ystyried unrhyw fesurau ategol i helpu i gyflawni’r amcanion? *Gan gynnwys mesurau nad ydynt yn rhan o’r seilwaith megis hyfforddiant beicio, cynlluniau teithio ac ati.* | Do/Naddo |
| Rhowch fanylion pellach: |
| *Enghraifft:**Bydd y cynllun yn cysylltu [nodwch enw’r gymuned/man cychwyn] â [nodwch enw’r ysgol] ac mae’r ysgol yn cymryd rhan yn rhaglenni Kerbcraft a Hyfforddiant Beicio Safonau Cenedlaethol ar hyn o bryd. Er bod mesurau nad ydynt yn rhai seilwaith, gan gynnwys hyfforddiant ychwanegol i oedolion sy'n beicio yn y gymuned a gweithgareddau i hyrwyddo’r cynllun, wedi’u cynllunio fel rhan o’r pecyn cyffredinol i wella ei effaith, nid yw amodau presennol y llwybr yn bodloni’r safonau sylfaenol a nodir yn y Canllawiau Teithio Llesol drafft ac felly ni fydd mesurau nad ydynt yn rhai seilwaith yn unig yn cyflawni amcanion y cynllun.* |
|  | **Asesu’r Opsiynau***Wnaethoch chi ystyried unrhyw opsiynau neu drefniadau eraill? ee a ddylai’r ddarpariaeth gynnwys opsiynau ar y ffordd neu oddi ar y ffordd, defnydd a rennir neu ar wahân, darparu rhywfaint o adrannau ar wahân neu fesurau lleihau cyflymder? Sut wnaethoch chi benderfynu ar yr opsiwn a ffefrir gennych?* | Do/Naddo |
| Rhowch grynodeb o unrhyw werthusiad a wnaed sy’n dangos y cam hwn neu atodwch ddogfennau perthnasol i’r cais hwn. ***Dylai hyn gynnwys asesiad o sut mae pob opsiwn yn perfformio yn erbyn amcan(ion) y cynllun, a gymerwyd o’ch asesiad WelTAG.*** |
| *Enghraifft:**[Nodwch grynodeb o unrhyw asesiad o opsiynau a wnaed megis gwerthusiad o bob opsiwn yn erbyn amcanion y cynllun (yn dilyn WelTAG) neu werthusiad o fanteision ac effeithiau negyddol y cynllun gan gynnwys adborth gan randdeiliaid]**Cafodd nifer o opsiynau ar gyfer y cynllun eu hystyried yn ystod y cam dylunio cysyniadol, gan gynnwys:** *Darparu llwybr cyd-ddefnyddio oddi ar y ffordd*
* *Llwybrau beicio ar wahân ar y ffordd ynghyd â rhwystro parcio ar y stryd*
* *Darparu mesurau gostegu traffig er mwyn galluogi beiciau i ddefnyddio’r briffordd bresennol gan barhau i ganiatáu rhanddeiliaid lleol i barcio ar y stryd*
* *Aliniad llwybr amgen ar hyd [nodwch yr wybodaeth berthnasol]*

*Aseswyd yr opsiynau hyn yn erbyn amcanion/effaith y cynllun ar bolisïau/rhaglenni/gofynion rhanddeiliaid ehangach a nodwyd mai XX oedd yr opsiwn a ffefrir [rhowch gopi o’r asesiad fel atodiad].* |

1. **Achos Strategol – Cyd-fynd ag Amcanion y Grant**

Amlinellwch isod sut mae eich cynllun yn cyd-fynd ag amcanion perthnasol y grant.

|  |  |
| --- | --- |
| **Amcanion y grant** | **Cyfraniad y Cynllun***(uchafswm o 400 gair fesul ymateb ar gyfer pob amcan)* |
| * Annog newid moddol o gar i deithio llesol ar ei ben ei hun neu ar y cyd â thrafnidiaeth gyhoeddus
 | *Dylech gynnwys tystiolaeth o unrhyw arolygon o randdeiliaid lleol a allai gefnogi hyn, gan gyfeirio at ddata teithio i’r gwaith cyfredol gan gynnwys hyd teithiau. Sylwebaeth ar ansawdd y ddarpariaeth ar hyn o bryd a sut y bydd y llwybr yn hwyluso newid moddol, ee blaenoriaeth i deithio llesol dros gerbydau modur, darparu cyfleusterau diogel oddi ar y ffordd.* |
| * Gwella mynediad teithio llesol at gyflogaeth, addysg, gwasanaethau allweddol a chyrchfannau allweddol eraill sy’n cynhyrchu traffig
 | Enghraifft:*Bydd y cynllun yn darparu mynediad i’r mannau cychwyn canlynol [nodwch restr o setliadau/cymunedau y mae’r cynllun yn eu gwasanaethu] a’r cyrchfannau canlynol [nodwch restr o gyrchfannau perthnasol, ee ysgolion, safleoedd cyflogaeth mawr, canol trefi]* |
| * Cynyddu lefelau teithio llesol
 | *Nodwch unrhyw dystiolaeth a allai ddangos sut y bydd y cynllun yn cynyddu lefelau teithio llesol. Gallai hyn gynnwys data arolwg, allbynnau PCT neu gyfeirio at yr effaith ar lefelau defnydd a welwyd mewn cynlluniau eraill tebyg yn ardal yr ALl.* |
| * Cysylltu cymunedau
 | *Nodwch wybodaeth ar sut mae’r cynllun yn cysylltu cymunedau, gan gynnwys a yw’r cynllun yn lleihau’r gwahanu o fewn cymunedau drwy oresgyn y rhwystrau ffisegol neu gymdeithasol sy’n atal pobl rhag cerdded, beicio, neu ddefnyddio dulliau teithio eraill sy’n defnyddio olwynion ar hyn o bryd****Enghraifft:****Bydd y cynllun yn creu llwybr cyd-ddefnyddio oddi ar y ffordd rhwng [nodwch y lleoliad] a [nodwch y lleoliad] ac yn darparu cyswllt allweddol rhwng y ddwy gymuned hyn lle nad oes darpariaeth ar hyn o bryd ar gyfer teithio llesol oherwydd diffyg llwybr troed/nid yw’r amodau ar gyfer beicwyr yn bodloni’r safonau a nodir yn y Canllawiau Teithio Llesol.* B*ydd yn cysylltu ystadau lleol sy’n cael eu rhannu gan briffordd 40mya ac yn darparu cyfleusterau croesi addas a fydd yn cael gwared ar rwystr allweddol rhag cerdded i bobl agored i niwed.* |

1. **Achos Trafnidiaeth – Asesiad o Effaith**

Mae’n rhaid i gynlluniau trafnidiaeth geisio cynyddu eu cyfraniad at y nodau llesiant i'r eithaf. Rhowch grynodeb o effeithiau'r cynllun ar y nodau llesiant.

|  |  |
| --- | --- |
|  | Sut mae eich cynllun yn cyd-fynd â’r nodau llesiant cenedlaethol? *Cyfeiriwch at eich Cynllun ac Asesiad Llesiant Bwrdd Gwasanaethau Cyhoeddus lleol, a Fframwaith Cenedlaethau’r Dyfodol* [*https://futuregenerations.wales/wp-content/uploads/2017/12/FGCW-Framework.pdf*](https://futuregenerations.wales/wp-content/uploads/2017/12/FGCW-Framework.pdf) *i gael rhagor o wybodaeth.* *Rhowch dystiolaeth ansoddol/meintiol allweddol ategol pan fydd hynny’n berthnasol.* |
| **Nod Llesiant** | **Cyfraniad y Cynllun** *(uchafswm o 400 gair ar gyfer pob nod)* |
| **Cymru lewyrchus**Ystyriwch gostau trafnidiaeth, costau damweiniau, cynhyrchiant, yr economi leol, tir, costau cyfalaf, a chostau refeniw. Dylech gynnwys tystiolaeth lle bo'n bosibl. | ***Enghraifft****:**Mae tagfeydd ar hyd yr AXXX yn effeithio ar fusnesau a thrigolion lleol, ac yn arwain at oedi o ran danfon nwyddau ac amseroedd teithio ac yn effeithio ar gynhyrchiant yn yr ardal. Bydd y cynllun yn annog newid moddol o’r car ar gyfer teithiau lleol ac yn cyfrannu at wella llif traffig.**Roedd xx damwain yn ymwneud â cherddwyr a beicwyr ar hyd y coridor hwn yn XXXX.**Sut bydd y cynllun yn cyfrannu at gyflogaeth leol, ee defnyddio cyflenwyr lleol yn ystod y cyfnod adeiladu.* |
| **Cymru gydnerth**Ystyriwch amser teithio a dibynadwyedd yr amser teithio, cyfleoedd am seilwaith gwyrdd a busnesau BBaCh, ee trwsio beiciau/caffis. | ***Enghraifft****:**Drwy roi blaenoriaeth i deithiau llesol dros gerbydau modur ar gyffyrdd allweddol ar hyd y llwybr, bydd y cynllun yn lleihau amseroedd teithio i ddefnyddwyr teithio llesol ac yn golygu bod y ddau fodd yn fwy deniadol.**Nod y cynllun yw gwella seilwaith gwyrdd drwy ddarparu xx o goed ar hyd y llwybr. Mae’r cynllun yn cynnwys gerddi glaw, sy’n lleihau’r perygl o lifogydd yn lleol.**Amcangyfrifir y bydd amseroedd teithio ar gyfer cerddwyr, beicwyr a cherbydau modur sy’n teithio rhwng [nodwch y lleoliad] a [nodwch y lleoliad] yn [nodwch amseroedd teithio ar gyfartaledd].* |
| **Cymru iachach** Ystyriwch weithgarwch corfforol, ansawdd aer, nifer a difrifoldeb damweiniau a diogelwch | *Lle bo’n briodol, cyfeiriwch at yr ymatebion blaenorol ynghylch lefelau gweithgarwch corfforol, lefelau damweiniau ac ansawdd aer a’u crynhoi yma.* |
| **Cymru sy'n fwy cyfartal**Ystyriwch ansawdd y daith, mynediad at gyflogaeth, mynediad at wasanaethau, fforddiadwyedd. | *ee A yw’r cynllun yn darparu ar gyfer cymunedau sydd ag angen cymdeithasol wedi’i bennu/ymysg y 15% isaf o’r MALlC mewn termau cyffredinol neu fynediad at wasanaethau? A fydd y cynllun yn gwella ansawdd teithiau i ddefnyddwyr teithio llesol?* |
| **Cymru o gymunedau cydlynus**Ystyriwch hollti cymunedau. | *Lle bo’n briodol, cyfeiriwch at yr ymatebion blaenorol. Nodwch wybodaeth ar sut mae’r cynllun yn cysylltu cymunedau, gan gynnwys a yw’r cynllun yn lleihau’r gwahanu o fewn cymunedau drwy oresgyn y rhwystrau ffisegol neu gymdeithasol sy’n atal pobl rhag cerdded, beicio, neu ddefnyddio dulliau teithio eraill sy’n defnyddio olwynion ar hyn o bryd* |
| **Cymru â diwylliant bywiog lle mae'r Gymraeg yn ffynnu**Ystyriwch effeithiau diwylliannol gan gynnwys ar y Gymraeg ac ieithoedd eraill, gwaith celf, amrywiaeth diwylliannol, ee cymunedau pobl dduon ac Asiaidd a lleiafrifoedd ethnig. | ***Enghraifft****:**Bydd y broses ymgysylltu â rhanddeiliaid yn cael ei chynnal yn ddwyieithog [neu mewn unrhyw ieithoedd/fformatau eraill sy’n berthnasol i’r ardaloedd y mae’r cynllun yn eu gwasanaethu] gan swyddogion sy’n gallu siarad Cymraeg. Bydd yr holl gyhoeddusrwydd, marchnata ac arwyddion sy’n gysylltiedig â’r cynllun yn ddwyieithog ac yn cydymffurfio â Pholisi Iaith Gymraeg y Cyngor.* |
| **Cymru sy'n gyfrifol ar lefel fyd-eang**Ystyriwch sŵn, nwyon tŷ gwydr, tirwedd, treflun, yr amgylchedd hanesyddol, bioamrywiaeth, yr amgylchedd dŵr | ***Enghraifft****:**Bydd caffael ar gyfer y cynllun yn dilyn Rheolau Gweithdrefnau Contract y Cyngor i sicrhau bod yr holl gadwyni cyflenwi yn deg, yn foesegol ac yn gynaliadwy.**Pryd bynnag y bo modd, byddwn yn defnyddio contractwyr a chyflenwyr lleol i sicrhau ein bod yn cyfrannu at les economaidd y gymuned leol.**Disgwylir i’r cynllun arwain at ostyngiad o xx y flwyddyn mewn teithiau car a bydd hynn’n cael effaith gadarnhaol ar lefelau sŵn a gostyngiad mewn allyriadau CO2 o ‘x’ kg.**Gan fod y rhan fwyaf o’r cynllun o fewn ffin bresennol y briffordd, ni fydd yn cael fawr o effaith ar y treflun a’r amgylchedd hanesyddol er y bydd y cynllun yn gwella’r dirwedd drwy ddarparu seilwaith gwyrdd ychwanegol.**Cynhaliwyd asesiad ecolegol ac ni nodwyd unrhyw faterion mawr a fyddai’n effeithio ar fflora a ffawna.**Mae’r cynllun wedi’i ddylunio i sicrhau mai bach iawn yw’r risg o lygru cyrsiau dŵr cyfagos. Bydd y risgiau gweddilliol yn cael eu trosglwyddo i’r contractwr fynd i’r afael â nhw yn ei Asesiad Risg a’i Ddatganiadau Dull. Mae’r corff cymeradwyo Systemau Draenio Cynaliadwy wedi penderfynu nad oes angen cais SDCau ar gyfer y cynllun hwn.* |

|  |  |
| --- | --- |
|  | Mae Deddf Llesiant Cenedlaethau’r Dyfodol (Cymru) 2015, yn rhoi dyletswydd ar gyrff cyhoeddus i geisio cyflawni’r nodau a’r amcanion llesiant ym mhopeth a wnânt. Sut mae eich cynllun yn cyd-fynd â’ch nodau/amcanion llesiant lleol? *Cyfeiriwch at Gynllun ac Asesiad Llesiant eich Bwrdd Gwasanaethau Cyhoeddus lleol a Chynllun Llesiant eich awdurdod lleol chi.* |
| **Amcanion Llesiant Lleol** | **Cyfraniad y Cynllun (uchafswm o 400 gair ar gyfer pob nod)** |
| *Meddyliwch am amcanion llesiant lleol perthnasol a’u nodi yma* | *Sut mae eich cynllun yn cyfrannu at bob un o’ch amcanion llesiant lleol perthnasol?* |
| ***Enghraifft****:**Pobl a Lleoedd Ffyniannus* | ***Enghraifft:****Mae creu llwybr teithio llesol sy’n cysylltu â safleoedd cyflogaeth allweddol fel [nodwch y lleoliad(au)] yn helpu i gefnogi pobl a busnesau i hybu ffyniant fel y nodir yn yr amcan llesiant ‘Ffyniannus a Diogel’ yn y strategaeth genedlaethol Ffyniant i Bawb.* |
| ***Enghraifft****:**Cymunedau Cryf – Adeiladu cymunedau cryf gydag ymdeimlad o falchder a pherthyn* | ***Enghraifft:****Mae cysylltiadau teithio llesol yn chwarae rhan bwysig o ran lleihau’r gwahanu a achosir gan ffyrdd, ac yn darparu pwyntiau cyswllt ar raddfa ddynol rhwng ein cymunedau. Mae cysylltiadau rhwng ardaloedd sy’n cael eu defnyddio’n helaeth ac sy’n dod yn rhan annatod o fywyd y gymuned, yn chwarae rhan bwysig yn y gwaith o hyrwyddo cydlyniant cymunedol, bywyd a chymeriad y stryd.* |
| ***Enghraifft****:**Galluogi pobl i fyw bywydau egnïol, bodlon ac iach. Cefnogi lles corfforol a meddyliol drwy hyrwyddo ymddygiad iach.* | ***Enghraifft:****Y cynnydd a wneir yn y tymor hir:**Bydd cysylltiadau cadarn ar draws y Bwrdd Gwasanaethau Cyhoeddus a Chydweithrediad Iechyd a Gofal Canolbarth Cymru yn cefnogi model ymarferol cwbl weithredol ledled y sir o ragnodi cymdeithasol/gwyrdd ac iechyd ataliol gyda systemau a phrotocolau cysylltiedig. Bydd pobl yn cymryd rhan fwy gweithredol yn eu hiechyd yn y dyfodol, ac yn chwilio am gyfleoedd ar gyfer iechyd meddwl a chorfforol drwy ymgysylltiad diwylliannol a gweithgarwch corfforol ac ymddygiad iach arall, a bydd y Bwrdd Gwasanaethau Cyhoeddus yn cefnogi ac yn hwyluso’r rhain.**Bydd y cynllun yn cyfrannu at iechyd a lles corfforol a meddyliol unigolion nawr ac yn y dyfodol. Bydd seilwaith newydd fel y lloches beiciau a’r orsaf atgyweirio beiciau yn gwella’r ddarpariaeth yn y dref ac yn helpu i annog pobl i ddefnyddio’r cyfleusterau a gwneud mwy o deithiau llesol.* |

|  |  |
| --- | --- |
|  | Sut bydd eich prosiect yn lleihau ei effeithiau negyddol? (dim mwy na 400 gair)*ee lleihau gwastraff, allyriadau adeiladu a thrafnidiaeth; dirywiad neu golli cynefinoedd, mwy o fannau wedi’u gorchuddio â tharmac neu balmentydd* |
| ***Enghraifft****:**Yn ystod y cyfnodau dylunio a chynllunio, cynhaliwyd amrywiol asesiadau effaith yn ymwneud â bioamrywiaeth a’r amgylchedd er mwyn sicrhau y cydymffurfir â’r ddeddfwriaeth bresennol.**Mae cynllun rheoli gwastraff ar waith i ailgylchu deunyddiau o ganlyniad i’r gwaith adeiladu. Bydd yr arwyneb a ddefnyddir yn cael ei gaffael yn lleol a bydd contractwyr lleol yn cael eu cyflogi i oruchwylio’r gwaith sy’n cyfyngu ar yr ôl-troed carbon sy’n deillio o’r gwaith. Bydd y seilwaith a gyflwynir fel rhan o’r cynllun yn defnyddio deunyddiau sy’n gynaliadwy, gan leihau’r angen iddynt gael eu hamnewid yn rheolaidd. Bydd cynnyrch a deunyddiau eildro yn cael eu defnyddio lle bynnag y bo modd, gan gynnwys yr agregau ar gyfer adeiladu arwyneb y llwybr amlddefnyddiwr. Bydd pyst marcio a deunyddiau ffensio yn cael eu gweithgynhyrchu o blastig wedi’i ailgylchu. Defnyddir deunyddiau cynnal a chadw isel i sicrhau costau ‘oes’ is a llai o effaith ar yr amgylchedd.**Bydd y camau canlynol yn cael eu cymryd a’u hymgorffori yng nghynllun y cam adeiladu er mwyn lleihau effaith negyddol y cynllun yn ystod y cyfnod adeiladu:**Cyfyngu ar Ddefnydd Tanwydd** *Lleihau pellteroedd cludo*
* *Lleihau’r amser y bydd injan cerbydau'n rhedeg pan na fydd yn symud*

*Lleihau Sŵn** *Gweithio yn ystod amseroedd penodol yn unig*
* *Cyfathrebu â thrigolion drwy gydol y gwaith*

*Osgoi halogi drwy gael gwared â dŵr a deunyddiau eraill yn briodol**(Dylid cynnwys gwybodaeth sy’n ymwneud â Systemau Draenio Cynaliadwy a sut y bydd y cynllun yn gwella bioamrywiaeth – cyfeiriwch at yr ymatebion blaenorol lle bo hynny’n berthnasol)* |

1. **Ansawdd Seilwaith**

|  |
| --- |
| **Cyflwr presennol:**Beth yw sgoriau’r archwiliad cerdded a beicio presennol (gan ddefnyddio Offer Archwilio Canllawiau Dylunio'r Ddeddf Teithio Llesol) ar gyfer y llwybr y bwriedir ei wella? *Pan fydd nifer o lwybrau Map Rhwydwaith Integredig yn debygol o gael eu heffeithio gan y cynigion (ee ar gyfer pecyn o gynlluniau) rhowch y sgôr archwilio presennol ar gyfer pob un o’r llwybrau yr effeithir arnynt. Pan gynigir llwybr newydd mewn ardal lle nad oes teithiau llesol yn cael eu cynnal ar hyn o bryd, a lle nad oes llwybrau amgen rhesymol yn bodoli gerllaw, yna dylid nodi hynny.* |
| **Sgôr Archwilio Cerdded:** | *Rhowch y sgôr archwilio fel canran* | **Sgôr Archwilio Beicio:** | *Rhowch y sgôr archwilio fel canran* |
| **Cyflwr arfaethedig:**Beth yw sgoriau’r archwiliad cerdded a beicio a ragwelir (gan ddefnyddio Offer Archwilio Canllawiau Dylunio'r Ddeddf Teithio Llesol) ar gyfer y llwybr arfaethedig ar ôl cwblhau’r cynllun? Mae’r sgôr hwn yn debygol o fod yn un dangosol sy’n seiliedig ar welliannau a awgrymir i’r cynlluniau yng nghamau cynnar y datblygiad, ond dylai fod yn fwy cywir ar gyfer cynlluniau yn y camau diweddarach.*Pan fydd nifer o lwybrau Map Rhwydwaith Integredig yn debygol o gael eu heffeithio (ee ar gyfer pecyn o gynlluniau) rhowch y sgôr archwilio a ragwelir ar gyfer pob un o’r llwybrau yr effeithir arnynt.* |
| **Sgôr Archwilio Cerdded:** | *Rhowch y sgôr archwilio fel canran* | **Sgôr Archwilio Beicio:** | *Rhowch y sgôr archwilio fel canran* |
| **A fydd y cynllun yn cyrraedd y safonau dylunio a argymhellir yng Nghanllawiau’r Ddeddf Teithio Llesol, ee lled, graddiant llwybrau.** *Bydd gwybodaeth o’ch archwiliadau o lwybrau yn helpu i gwblhau’r ymateb hwn* | Bydd/Na fydd |
| Os na fydd, rhowch grynodeb o’r prif faterion ynghyd ag esboniad i ddangos pam na ellir bodloni’r safonau. |
| ***Enghraifft****:**Ni ellir cyflawni’r lled a argymhellir ar hyd y llwybr cyfan oherwydd y mannau cul sydd wedi’u creu gan strwythurau/nodweddion presennol y briffordd ond ni fydd mwy na 25% o’r llwybr yn fwy na 25% yn is na’r lleiafswm dymunol. Ni all y cynllun gyflawni’r graddiant angenrheidiol, ond bydd yn gwella’r sefyllfa bresennol yn sylweddol ac mae'r broses ymgysylltu â rhanddeiliaid allweddol, gan gynnwys defnyddwyr cadeiriau olwyn, wedi sicrhau cefnogaeth i’r cynllun.* |
| **Nodwch isod pa un o’r hierarchaeth egwyddorion dylunio sy’n adlewyrchu’r rhan fwyaf o’r cynllun yn fwy cywir**  |
| Cadw cerddwyr ar wahân i feicwyr a thraffig modur drwy ddarparu seilwaith gwahanedig oddi ar y cerbytffordd; drwy ailddosbarthu lle ar y ffordd, os bydd angen |  |
| Cadw cerddwyr a beicwyr ar wahân i draffig modur drwy ddarparu seilwaith a rennir oddi ar y cerbytffordd |  |
| Gwella amodau ar y ffordd er mwyn annog cynnydd yn y niferoedd sy’n beicio ar y briffordd bresennol, er enghraifft drwy leihau lefelau traffig a chyflymder |  |
| Os nad oes unrhyw un o egwyddorion yr hierarchaeth yn berthnasol i’r cynllun, rhowch ragor o fanylion yma:  | *ee Mae’r cais yn ymwneud â rhoi cynllun llogi beiciau ar waith neu brynu fflyd beiciau* |
| **A gwblhawyd astudiaeth ddichonoldeb neu ddyluniad cysyniadol?** | Do/Naddo |
| Os do, rhowch grynodeb isod ac atodwch unrhyw ddogfennau perthnasol (ee astudiaeth ddichonoldeb/darlun cysyniadol) i’r cais hwn fel tystiolaeth |
| ***Enghraifft****: Cwblhawyd astudiaeth ddichonoldeb yn BBBB a oedd yn ystyried y gwahanol opsiynau sydd ar gael ar gyfer y cynllun hwn. Mae hwn a’r gwerthusiad o opsiynau perthnasol/asesiad WelTAG wedi’u hatodi er gwybodaeth ynghyd â lluniau GA cysyniadol ar gyfer y cynllun.* |
| Os naddo, ydych chi’n gwneud cais i ymgymryd â gwaith datblygu cynllun cynnar fel rhan o’r cais hwn? | Ydw/Nac ydw |
| Rhowch y sail resymegol os nad oes angen y cam hwn: |
| ***Enghraifft****: Nid oes angen astudiaeth ddichonoldeb oherwydd y llwybr a ffefrir yw’r unig opsiwn sydd ar gael sy’n bodloni anghenion y cynllun a chynhaliwyd gwerthusiad WelTAG i asesu’r opsiynau ar hyd yr aliniad hwn.* |
| **A gwblhawyd dyluniad cychwynnol o’r opsiwn a ffefrir?** | Do/Naddo |
| Os do, rhowch grynodeb isod ac atodwch unrhyw ddogfennau perthnasol (ee darlun dyluniad cychwynnol) i’r cais hwn fel tystiolaeth |
| ***Enghraifft****: Mae lluniau dyluniad rhagarweiniol wedi’u paratoi ar gyfer pob cynllun. Er enghraifft, mae’r lluniau GA rhagarweiniol ar gyfer [nodwch enw’r cynllun] ynghlwm.* |
| Os naddo, ydych chi’n gwneud cais i ymgymryd â’r cam hwn fel rhan o’r cais? | Ydw/Nac ydw |
| **A gwblhawyd dyluniad manwl o’r opsiwn a ffefrir?** | Do/Naddo |
| Os do, rhowch grynodeb isod ac atodwch unrhyw ddogfennau perthnasol (ee darlun dyluniad trefniadau cyffredinol) i’r cais hwn fel tystiolaeth |
| ***Enghraifft****: Mae lluniau dyluniad manwl wedi’u cwblhau ar gyfer [nodwch enwau’r cynlluniau] ac mae copi o’r lluniau GA ynghlwm. Mae gwaith dylunio manwl ar y gweill ar hyn o bryd ar [rhowch enw’r cynllun] a bwriedir ei gwblhau erbyn DD-MM-BB.* |
| Os naddo, ydych chi’n gwneud cais i ymgymryd â’r cam hwn fel rhan o’r cais? | Ydw/Nac ydw |

1. **Monitro a Gwerthuso**

Pa waith monitro a gwerthuso a fwriedir fel rhan o’r prosiect? Sut a phryd byddwch chi'n mesur a yw'r cynllun wedi bod yn llwyddiannus?

|  |  |
| --- | --- |
| **A baratowyd cynllun monitro a gwerthuso?** | Do/Naddo |
| Os do, rhowch grynodeb isod neu atodwch unrhyw ddogfennau perthnasol fel tystiolaeth. Os naddo, mae templed yn y canllawiau i’ch helpu. |
| *Mae’r templed yn y canllawiau yn rhoi enghreifftiau o wybodaeth briodol i’w chynnwys yn y cynllun monitro a gwerthuso* |
| **A oes unrhyw waith monitro neu werthuso wedi cael ei wneud yn barod?** | Oes/Nag oes |
| Os oes, rhowch grynodeb o’r canfyddiadau allweddol isod. |
| ***Enghraifft****:**Casglwyd data sylfaenol ar gyfer y cynllun gan gynnwys:** *Cyfrif cerddwyr a beiciau ar hyd y llwybr*
* *Unedau cyfrif wedi’u dosbarthu’n llawn ar gyffyrdd allweddol ar hyd y llwybr*
* *Data am ddamweiniau*
* *Barn defnyddwyr y llwybr*

*Roedd y cyfrifiadau o gerddwyr a beicwyr wedi cofnodi ‘x’ o symudiadau cerddwyr a ‘y’ o symudiadau beicwyr ar gyfartaledd bob dydd.**Cofnodwyd cyfanswm o ‘x’ KSI ac ‘y’ o ddamweiniau sy'n achosi mân anafiadau ar hyd y llwybr yn ystod y ‘z’ o flynyddoedd blaenorol (nodwch y nifer perthnasol o gerddwyr/beicwyr)**Dywedodd ‘x’% o’r defnyddwyr a holwyd eu bod yn fwy tebygol o gerdded neu feicio’n amlach ar ôl i’r cynllun gael ei adeiladu. Dyma gam dau o’r llwybr o x i y. Mae cyfrifiadau o ddefnyddwyr blwyddyn ar ôl cwblhau cam 1 wedi dangos cynnydd o 15% mewn cerddwyr a chynnydd o 65% mewn beicwyr. Mae canlyniadau’r arolwg defnyddwyr yn dangos bod y rhan fwyaf o ddefnyddwyr yn defnyddio’r adran cam 1 i deithio i’r ysgol.*  |

1. **Cymunedau ac Ymgysylltu**

Pa randdeiliaid ydych chi wedi’u cynnwys yn natblygiad eich prosiect, a sut ydych chi wedi cynnwys trigolion wrth bennu’r angen am y prosiect hwn a’i ddyluniad?

|  |  |  |
| --- | --- | --- |
|  | **A baratowyd cynllun ymgysylltu â rhanddeiliaid?** | Do/Naddo |
| Os do, rhowch grynodeb isod neu atodwch unrhyw ddogfennau perthnasol fel tystiolaeth. Os naddo, mae templed yn y canllawiau i’ch helpu. |
| *Mae’r templed yn y canllawiau yn rhoi enghreifftiau o wybodaeth briodol i’w chynnwys yn y cynllun monitro a gwerthuso* |
|  | **A oes unrhyw waith ymgysylltu â rhanddeiliaid penodol i’r cynllun wedi’i wneud y tu hwnt i’r ymgynghoriadau cychwynnol ar y Map Rhwydwaith Integredig?** | Do/Naddo |
| Os do, rhowch grynodeb o’r gwaith ymgysylltu a’i effaith isod ac atodwch unrhyw ddogfennau perthnasol i’r cais hwn fel tystiolaeth (ee logiau newid dyluniad lle bo’n bosibl) |
|  | ***Enghraifft:****Aethpwyd ati i ymgysylltu ag aelodau etholedig lleol a’r cyngor tref/cymuned.**Cynhaliwyd arddangosfa gyhoeddus yn y [nodwch y lleoliad] gerllaw. Daeth oddeutu 50 o bobl i’r digwyddiad, ac roedd dros hanner wedi dweud eu bod yn cefnogi’r cynllun.**Cynhelir cyfarfodydd chwarterol gyda chynrychiolwyr o’r grwpiau beicio lleol er mwyn llywio’r broses o ddewis cynlluniau, profi dyluniadau cynnar y cynlluniau arfaethedig a thrafod cydymffurfiaeth â’r canllawiau dylunio gyda chynrychiolwyr o feysydd ehangach.**Ar gyfer yr adran a rennir, cynhaliwyd ymweliad safle gyda chynrychiolwyr o’r grwpiau anabledd a’r Fforwm Mynediad lleol i drafod unrhyw bryderon ac i gytuno ar ateb sy’n cael ei ffafrio.* |
|  | **A oes unrhyw weithgareddau hyrwyddo wedi’u cynnwys fel rhan o'ch prosiect?** | Oes/Nag oes |
| Os oes, rhowch grynodeb isod ac atodwch unrhyw ddogfennau perthnasol i’r cais hwn fel tystiolaeth |
|  | ***Enghraifft:****Paratowyd adnodd hedfan drwy’r llwybr arfaethedig a’i gysylltiadau. Bydd hyn ar gael ar wefan y Cyngor ac ar sianelau cyfryngau cymdeithasol cyn diwedd mis Mawrth a chyn i’r gwaith adeiladu ddechrau. Bydd y cynlluniau sydd wedi’u cynnwys yn y cais hwn yn cael eu hyrwyddo fel erthyglau newyddion da yn y cyfryngau lleol. Mae’n debygol y bydd yn cynnwys sesiwn tynnu lluniau gydag aelodau, plant ysgol a thrigolion lleol a chyfeirir at LlC fel un sydd wedi darparu’r cyllid ynghyd ag amcanion y cynllun. Bydd yr erthygl yn cysylltu â chynlluniau’r dyfodol a’n hadnodd ymgynghori ar-lein lle bydd sylwadau ar y cynllun yn cael eu croesawu ynghyd ag unrhyw faterion eraill sy’n ymwneud â theithio llesol ledled y wlad, gyda phwyslais arbennig ar ardaloedd adeiledig.* *Mae ymarfer cyhoeddusrwydd yn cael ei gynnal ym mis Mawrth 2020 i hyrwyddo argaeledd y cynlluniau sydd eisoes wedi’u cwblhau. Bydd hyn yn cynnwys ymgyrch ar y radio gyda’r cyflwynydd radio yn beicio ar hyd y llwybrau bob dydd am wythnos, gan annog gwrandawyr i ymuno ag ef ar ei daith* |

1. **Gallu i Gyflenwi – Achos Rheoli**

A oes modd i’r cynllun gael ei gyflawni? Beth ydy'r risgiau? Mae’n rhaid darparu cynllun prosiect sy’n nodi amserlenni ar gyfer gweithgareddau a cherrig milltir allweddol ar gyfer pob cynllun sy’n addas ar gyfer maint, cymhlethdod a’r risgiau sy’n gysylltiedig â’r cynllun.

|  |  |
| --- | --- |
| **Sut bydd y cynllun yn cael ei gyflawni?** | ***Enghraifft:****Bydd y cynllun yn cael ei gyflawni a’i reoli gan dîm prosiect sy’n cynnwys swyddogion y Cyngor gan ddilyn gweithdrefnau cymeradwy’r Cyngor sy’n dilyn fformat Prince 2 ac APM pwrpasol a’r Rheoliadau Adeiladu (Dylunio a Rheoli) angenrheidiol.**Bydd y prosiect yn cael ei gaffael drwy fini-gystadleuaeth drwy lot priodol Fframwaith y Cyngor a bydd hynny ar ffurf contract NEC 3/4 gyda chyfnod adeiladu disgwyliedig o 11-12 wythnos.* |
| **Beth yw’r prif weithgareddau a cherrig milltir a nodwyd?**Rhaid darparu crynodeb o’r dyddiadau allweddol isod ac atodi copi o gynllun eich prosiect os yw hynny’n briodol. Dylech gynnwys dyddiadau gwirioneddol/a ragwelir ar gyfer cwblhau'r Camau (gweler y canllawiau) a cherrig milltir eraill. Dylai hyn gynnwys, fel isafswm, ddyluniad, amseriad cymeradwyo, caffael, cyfnod adeiladu a dyddiad cwblhau a ragwelir lle bo hynny’n berthnasol. |
| ***Enghraifft:**** *Cyhoeddi briff i’r gwasanaethau Peirianneg a Dylunio ar gyfer rheoli’r gwaith o gyflawni’r cynllun – Mai 2021*
* *Ymgysylltu â Rhanddeiliaid am y tro cyntaf – Mehefin 2021*
* *Cam C: Cwblhau'r Dyluniad Amlinellol – Gorffennaf 2021*
* *Ymgysylltu â Rhanddeiliaid - Gorffennaf 2021*
* *Cam D/E: Cwblhau’r Dyluniad Manwl a dogfennau tendro – Medi 2021*
* *Tendro/dyfarnu contract – Hydref/Tachwedd 2021*
* *Dechrau’r gwaith – Tachwedd 2021*
* *Cam F: Cwblhau’r cynllun – Mawrth 2022*
 |
| **Ydy’r prif risgiau wedi cael eu nodi?** | Do/Naddo |
| Os do, rhowch grynodeb o’r prif risgiau ac atodi unrhyw dystiolaeth berthnasol, ee cofrestr risg |
| ***Enghraifft****:**Mae'r risgiau allweddol a nodwyd yn cynnwys:**Gallai gwrthwynebiadau gan randdeiliaid i’r cynnig i gael gwared ar fannau parcio ar y stryd arwain at oedi neu ddiwygio cwmpas y cynllun er mwyn sicrhau cefnogaeth y cyhoedd. Bydd y Cyngor yn ymgysylltu’n gynnar yn y gwaith o ddatblygu’r cynigion er mwyn sicrhau bod safbwyntiau rhanddeiliaid yn cael eu hystyried o’r cychwyn cyntaf.**Gall tywydd garw arwain at oedi neu ymestyn gwaith y cynllun y tu hwnt i’r amserlenni cyllido presennol. Bydd y Cyngor yn gwneud yn siŵr bod digon o fesurau wrth gefn ar waith, gan gynnwys darparu digon o hyblygrwydd o fewn rhaglen y contract i ganiatáu ar gyfer oedi.* |
| **Ydy pob caniatâd angenrheidiol wedi’i nodi?** *(ee Gorchmynion Rheoleiddio Traffig, trwyddedau perygl llifogydd)* | Do/Naddo |
| Os do, pa ganiatâd sydd ei angen? |
| ***Enghraifft:**** *Caniatâd cynllunio*
* *Cydsyniad SoDdGA*
* *Trwydded Perygl Llifogydd*
* *Prynu Tir/Cytundeb*
* *Gorchmynion Rheoleiddio Traffig*
 |
| **A gafodd pob caniatâd angenrheidiol ei sicrhau?** | Do/Naddo |
| Os do, rhowch grynodeb isod ac atodwch unrhyw dystiolaeth berthnasol i gadarnhau hynny (ee e-bost neu ohebiaeth o fath arall). Os naddo, pa ganiatâd sydd wedi’i sicrhau, pa ganiatâd sydd ar ôl i’w sicrhau a beth yw ei statws presennol? |
| ***Enghraifft:****Mae Gorchmynion Rheoleiddio Traffig ar gyfer systemau Un Ffordd a chyfyngiadau parcio newydd yn cael eu prosesu ar hyn o bryd a rhagwelir y byddant yn cael eu cwblhau o fewn 3-4 mis yn amodol ar gwblhau ymgynghoriad cyhoeddus Cam 2 statudol. Cwblhawyd ymgynghoriad Cam 1 heb unrhyw wrthwynebiadau.* |
| **A gafodd yr holl ofynion o ran perchnogaeth tir eu nodi neu eu datrys?**  | Do/Naddo |
| Rhowch grynodeb isod gan gynnwys manylion problemau perchnogaeth tir sy’n hysbys a thystiolaeth o unrhyw rai sydd wedi’u datrys. |
| ***Enghraifft:****Mae’r holl dir sy’n ofynnol ar gyfer y cynllun naill ai o fewn perchnogaeth y Cyngor neu daethpwyd i gytundeb gyda’r tirfeddiannwr perthnasol i sicrhau trefniadau mynediad a gwaith [atodwch gopi o unrhyw ohebiaeth berthnasol sy’n cadarnhau hynny]* |
| **A gwblhawyd Asesiad o’r Effaith ar Gydraddoldeb?** | Do/Naddo |
| Os Do, rhowch dystiolaeth a gwybodaeth i ddangos a arweiniodd at unrhyw newidiadau i’r cynigion. Os Naddo, rhowch fanylion pryd y bydd un yn cael ei gynnal**.** |
| ***Enghraifft:****Cwblhawyd Asesiad o’r Effaith Amgylcheddol ar DD-MM-BB ac arweiniodd hynny at rywfaint o fân newidiadau i’r cynllun i wella’r ddarpariaeth ar gyfer defnyddwyr dall a rhannol ddall drwy uwchraddio’r cyfleusterau croesi presennol ar lwybrau anffurfiol allweddol.* |
| **A gafodd unrhyw ofynion arolygu eraill eu nodi neu eu cynnal?** *Ee cyfleustodau, ymgysylltiad Systemau Draenio Cynaliadwy, ecolegol, archeolegol* | Do/Naddo |
| Rhowch grynodeb isod |
| ***Enghraifft****:**Ymgymerwyd ag arolygon topograffig, ecolegol, ymchwiliadau tir a chyfleustodau ar hyd y llwybr ynghyd ag asesiad Systemau Draenio Cynaliadwy.* |

1. **Achos Masnachol**

|  |  |
| --- | --- |
| **A gafodd strategaeth gaffael ei nodi?** | Do/Naddo |
| Os do, rhowch fanylion sut y bydd y cynllun yn cael ei gaffael neu atodwch dystiolaeth berthnasol, ee strategaeth gaffael. *Dylech gynnwys manylion amserlenni tebygol ar gyfer y broses gaffael a nifer a phrofiad y cyflenwyr tebygol. Beth yw'r prif drefniadau ar gyfer y contract, beth yw hyd y contract?* |
| ***Enghraifft****:**Bydd swyddogaethau dylunio’r cynllun hwn yn cael eu cyflawni gan gyfuniad o adnoddau mewnol o dîm Peirianneg a Dylunio’r Cyngor yn yr Adran Briffyrdd, ac ymgynghorwyr a benodir yn allanol. Byddir yn penodi unrhyw gontractwr/contractwyr a chyflenwr/cyflenwyr ychwanegol i gynnal arolygon, gwaith ar ymarferoldeb a dylunio yn unol â pholisi caffael y Cyngor.**Bydd y Cyngor yn rheoli pob agwedd ar y cynllun yn unol â’i Weithdrefnau Rheoli Prosiectau a Rhaglenni a bydd unrhyw gamau adeiladu’r cynllun yn y dyfodol yn cael eu caffael drwy broses dendro gystadleuol drwy Fframwaith De Ddwyrain Cymru.* |
| **A baratowyd y dogfennau tendro?** | Do/Naddo |
| **A yw'r dogfennau tendro yn cynnwys Bil Meintiau?** | Ydy/Nac ydy |
| **A gynhaliwyd y broses dendro?** | Do/Naddo |
| Os do/ydy, rhowch ragor o wybodaeth os bydd ar gael, ee crynodeb o’r tendr |
| *Dylech gynnwys BoQ neu ddadansoddiad o gostau elfennau allweddol lle bo hynny’n briodol ac yn bosibl.* |

1. **Proffil gwariant ariannol**

£000oedd, prisiau Alldro (gros o grant / cyfraniadau a ddangosir ar wahân isod)

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Cyn 2021/22** | **2021/22**  | **2022/23** | **2023/24** | **2024/25** | **Hwyrach** | **Cyfanswm** |
| Arolygon | *30* |  |  |  |  |  | *30* |
| Dylunio  | *60* | *15* |  |  |  |  | *75* |
| Prynu Tir |  |  |  |  |  |  |  |
| Adeiladwaith Hwylustod |  |  |  |  |  |  |  |
| Adeiladu |  | *665* |  |  |  |  | *665* |
| Rheoli Prosiect |  | *50* |  |  |  |  | *50* |
| Monitro a Gwerthuso | *15* | *15* | *15* | *15* | *15* |  | *75* |
| Hyrwyddo |  | *5* |  |  |  |  | *5* |
| **CYFANSWM GROS** | *105* | *1,000* | *15* | *15* | *15* |  | *1,150* |
| Swm arian cyfatebol, canran y cyfraniad a ffynhonnell(au) cyllido*(nodwch enw’r sefydliad)* )  |  | *25%**(180 - A106, Redrow Homes; 50 -**Cyngor XYZ; 20 - Windfarm Trust)* |  |  |  |  | *25%**(180 - A106, Redrow Homes; 50 -**Cyngor XYZ; 20 - Windfarm Trust)* |
| **CYFANSWM NET** (ceisiwyd cyfraniad gan LlC) | *105* | *750* | *15* | *15* | *15* |  | *900* |

**Proffil Gwariant Chwarterol**

*(Dylai gwariant gael ei gynllunio cyn gynted â phosibl yn y flwyddyn ariannol i sicrhau hyder y bydd yr arian i gyd yn cael ei wario. Dylid cyfyngu ar y gwariant sydd wedi’i gynllunio ar gyfer Chwarter 4 i leihau’r perygl o danwario)*

|  |  |
| --- | --- |
|  | **Rhagolygon Gwariant Blwyddyn Ariannol 2021-22 (mewn £000oedd)** |
| **Chwarter 1** | **Chwarter 2** | **Chwarter 3** | **Chwarter 4** |
| Arolygon |  |  |  |  |
| Dylunio  |  |  |  |  |
| Prynu Tir |  |  |  |  |
| Adeiladwaith Hwylustod |  |  |  |  |
| Adeiladu |  |  |  |  |
| Rheoli Prosiect |  |  |  |  |
| Monitro a Gwerthuso |  |  |  |  |
| Hyrwyddo ac Ymgysylltu |  |  |  |  |
| **CYFANSWM GROS** |  |  |  |  |
| Swm arian cyfatebol, canran y cyfraniad a ffynhonnell(au) *(nodwch enw'r sefydliad*) |  |  |  |  |
| **CYFANSWM NET** |  |  |  |  |